— 102 — 



Oktober til Midten af Marts opholdt han sig i de Forenede Stater i 

 Amerika, hvor han holdt Forelæsninger og Seminarøvelser først ved Co- 

 lumbia University i New York, og derefter ved en Række andre Universi- 

 teter, bl. a Harvard University. Desuden holdt han Forelæsningsrækker 

 paa de danske Højskoler i Des Moines i Jowa, Nysted i Nebraska og 

 Tylor i Minnesota. 



Prof. W. Johannsen har i Oktober 1911 faaet tildelt Graden som 

 Dr. phil. nat. ved Universitetet i Freiburg i Br. som Anerkendelse for 

 hans Forskninger over Arvelighed. 



Professor Warming deltog i September 1911 som Delegeret for 

 Københavns Universitet i Festlighederne ved Kristiania Universitet i An- 

 ledning af dettes 100 Aars Jubilæum og blev ved den Lejlighed udnævnt 

 til Æresdoktor. 



I Anledning af, at Professor E. Warming d. 3. November 1911 

 fyldte 70 Aar, overrakte den samlede Bestyrelse for Dansk Botanisk 

 Forening med Formanden som Ordfører ham en Adresse fra Foreningen 

 med følgende Ordlyd: 



3. November 1911. 

 Hr. Professor, Dr. phil. Eug. Warming ! 

 Paa Dansk Botanisk Forenings Vegne bringer dens Bestyrelse Dem, 

 vort højtagtede Æresmedlem, en hjærtelig Lykønskning til Deres 70-Aars 

 Fødselsdag! Gid De endnu maa opleve mange lyse Aar, og gid vi 

 endnu længe maa have den Glæde at se Dem som en af de første 

 blandt Videnskabens Arbejdere! Til vore gode Ønsker for Fremtiden 

 slutter sig en Tak for Fortiden, en Tak for den Interesse, som De i 

 de mange Aar har vist vor Forening, og for det Arbejde, De har ud- 

 rettet til dens Bedste. Ikke blot har De ved Deres rige videnskabelige 

 Virksomhed draget den botaniske Verdens Opmærksomhed imod vort 

 Land og dermed imod vor danske Forening, men indenfor Foreningen 

 har vi et mangesidigt og værdifuldt Arbejde at takke Dem for. Det 

 behøver blot at nævnes, at De siden 1865 har holdt ikke mindre end 

 73 Foredrag ved vore Møder, og at Antallet af større eller mindre 

 Bidrag fra Deres Haand til vort Tidsskrift naar op til 28. Desuden 

 har De som Medlem af Bestyrelsen, som Formand og i andre Stillinger, 

 i mange Aar virket til Gavn for vor Forening. For denne overordent- 

 lige Virksomhed, som ikke blot er kommen Foreningen til Gode, men 

 hvis Virkning rækker langt ud over dens Rammer, bringer vi Dem i 

 den danske botaniske Videnskabs og Dansk Botanisk Forenings Navn 

 vor ærbødige og hjærtelige Tak! 



Samme Dag overraktes der ham af en Komité med Dr. L. Kolderup 

 Rosen vinge som Ordfører et Festskrift med Titlen: Biologiske Arbej- 

 der tilegnede Eug. Warming den 3. November 1911. Efter 

 Titelbladet følger en Dedikation: „Til Forskeren og Læreren Johannes 

 Eugenius Bülow Warming fra taknemmelige Elever" undertegnet af 143 

 Elever. Festskriftet er tilvejebragt, udgivet og skrevet udelukkende af 

 Elever af Prof. Warming. 



Naturhistorisk Forenings Bestyrelse har tildelt Mag. sc. Henning E. 

 Petersen den Schibbyeske Præmie for Aaret 1911, for hans Arbejde: 

 „Danske Arter af Slægten Geramium Lyngbye". 



